melléklet

**MUNKAREND**

(A Markusovszky Egyetemi Oktatókórházzal történő együttműködés tárgyában létrehozott Munkacsoport működésére)

Szombathely Megyei Jogú Város Közgyűlése a 2016. január 28-i ülésén a 8/2016. (I.28.) Kgy. számú határozatában felkérte a polgármestert, hogy tegyen javaslatot a soron következő Közgyűlésre a kórházzal történő együttműködés érdekében létrehozandó testület formájára, összetételére, hatáskörére vonatkozóan.

A munkacsoport a Közgyűlés …./2016. (II.25.) Kgy. számú határozata által jóváhagyott tartalommal egyezően működésének belső szabályait a következőkben állapítja meg:

**1.**

**A munkacsoport megnevezése:** Egészségügyi Stratégiai Munkacsoport

**2.**

**A munkacsoport tagjai:**

A munkacsoport vezetője: Dr. Puskás Tivadar polgármester

Tagjai:

* Prof. Dr. Nagy Lajos PHD, a Markusovszky Egyetemi Oktatókórház főigazgatója
* Dr. Kecskés László, az Egészségügyi Szakmai Bizottság elnöke
* …………………………………………
* …………………………………………
* …………………………………………
* …………………………………………

**3.**

A munkacsoport feladatát képezi különösen a Szombathelyi Markusovszky Egyetemi Oktatókórházzal való együttműködés stratégiájának kidolgozása, a „Szombathely visszavár” Felsőoktatási Ösztöndíj pályázat egészségügyi ágazatra történő kiterjesztésének vizsgálata, a kórházi dolgozók önkormányzati lakáshoz jutási rendszerének kialakítása, valamint az egészségügyi alapellátással történő együttműködés előmozdítása.

A munkacsoport tagjai feladataik ellátásának segítése érdekében szakértőt vehetnek igénybe. A tagok által felkért szakértők a munkacsoport ülésén tanácskozási joggal vehetnek részt.

**4.**

A munkacsoport jelen munkarend alapján működik.

**5.**

1. A munkacsoport ülését a munkacsoport vezetője hívja össze és vezeti, aki távolléte esetére jogosult a munkacsoport tagjai közül a helyettesítés iránt írásban intézkedni.
2. A munkacsoport az üléseit szükség szerint, de legalább évente 2 alkalommal tartja.
3. A munkacsoport ülésén részt vevő - tagokon kívüli - személyekről a munkacsoport vezetője dönt.

**6.**

1. A munkacsoport által tárgyalandó kérdéseket írásban vagy szóban lehet a munkacsoport elé terjeszteni. A munkacsoporti ülés meghívóját és annak esetleges mellékleteit elektronikus úton,email-en kapja meg a munkacsoport tagja. A munkacsoport ülésén a munkacsoport tagjai javaslatot tehetnek a munkacsoport által tárgyalandó kérdésekre.
2. A munkacsoporti ülés meghívóját az ülés előtt legalább 3 munkanappal előbb kell kiküldeni. A rendkívüli ülésre szóló meghívót legalább 24 órával előbb kell kiküldeni.
3. A munkacsoport tagja köteles e-mailben vagy szóban bejelenteni a munkacsoport vezetőjének, ha a munkacsoport ülésén való részvételben, illetőleg egyéb munkacsoporti megbízatása teljesítésében akadályoztatva van.

**7.**

1. A munkacsoport az általa megfogalmazott javaslatokat az ülésről készült emlékeztetőbe foglalja. A javaslatokat folyamatos számozással kell ellátni és nyilvántartani.
2. A munkacsoport javaslatot csak akkor tehet, ha az ülésen legalább 4 tagja jelen van.
3. Javaslat elfogadásához legalább 4 munkacsoport tag egyetértése szükséges.

**8.**

1. A munkacsoport üléséről 8 munkanapon belül emlékeztető készül. Az emlékeztetőnek tartalmaznia kell:
   * a munkacsoport ülésének helyét, időpontját;
   * a megjelent munkacsoporti tagok, meghívottak nevét, megjelenésük tényét;
   * az elfogadott és tárgyalt kérdéseket;
   * az egyes kérdésekhez hozzászólók nevét, hozzászólásuk lényegét;
   * a megfogalmazott javaslatokat;
   * a megfogalmazott javaslatok elfogadását, annak név szerinti eredményét;
   * az ülésen elhangzottak egy részének szó szerinti rögzítésére vonatkozó kérést.

Az emlékeztetőt a munkacsoport vezetője írja alá.

1. A munkacsoport vezetője a munkacsoport által elfogadott javaslatokat haladéktalanul eljuttatja az Egészségügyi Szakmai Bizottság részére.

**9.**

A munkacsoport tagjai és a tanácskozási joggal meghívottak, valamint az ülésen résztvevők az ülésen tudomásukra jutott állami, szolgálati és üzleti titkokat kötelesek megőrizni. A munkacsoporti tag titoktartási kötelezettsége munkacsoporti tagságának megszűnése után is fennáll.

**10.**

A munkacsoport vezetője a megtárgyalt kérdésekről, a munkacsoport által megtett javaslatokról szükség szerint írásban évente legalább egy alkalommal tájékoztatja a Közgyűlést.

**11.**

A munkacsoport határozott időre, a 2019. évi önkormányzati választásokig jött létre.

**12.**

A Munkarend az elfogadása napján lép hatályba.

**Szombathely, 2016. február „ ”**

**……………………...**

**Dr. Puskás Tivadar**

**a munkacsoport vezetője**